alexandrainst/scandi-wiki huggingface dataset:
Huangshan

Huangshan (kinesisk: 黄山; pinyin: Huángshān) er eit byprefektur heilt sør i provinsen Anhui i Kina. Prefekturet har eit areal på 9 807 km² og ca 1,47 millionar innbyggjarar. Byprefekturet Huangshan består av tre bydistrikt og fire fylke.

Samferdsle
Riksveg 205 i Kina passerer gjennom området. Vegen tek til i Shanhaiguan i Hebei og endar opp sør i Shenzhen i provinsen Guangdong. Undervegs er han innom mellom andre Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kjelder

Denne artikkelen bygger på «Huangshan» frå ,  den 7. april 2012.  
Denne artikkelen bygger på «Huangshan City» frå ,  den 7. april 2012.

Bakgrunnsstoff

Anhui
Byprefektur i Anhui
Xuancheng

Xuancheng (kinesisk: 宣城市; pinyin: Xuānchéng Shì) er eit byprefektur søraust i provinsen Anhui i Kina. Prefekturet har eit areal på 12 340 km² og 2 742 315 innbyggjarar (1999). Byprefekturet Xuancheng består av eitt distrikt, eitt byfylke og fem fylke.

Både wukinesisk og standard mandarin vert mykje tala i Xuancheng.

Xuancheng er stoppestad på jarnvegen mellom Anhui og Jiangxi.

Kjelder
Denne artikkelen bygger på «Xuancheng» frå ,  den 7. april 2012.  
 
Denne artikkelen bygger på «en:» frå ,  den 7. april 2012.  
 

Anhui
Byprefektur i Anhui
Universitetssenteret på Kjeller

Universitetssenteret på Kjeller (UNIK) er ein norsk utdanningsinstitusjon for master- og doktorgradsstudentar, hovudsakleg frå Universitetet i Oslo og NTNU. UNIK vart skipa i 1987 og ligg på Kjeller, utanfor Lillestrøm.

UNIK samarbeider tett med forskingsinstitutta på Kjeller, dvs. Forsvarets forskningsinstitutt (FFI), Institutt for energiteknikk (IFE) og Televerkets forskningsinstitutt (TF). Undervisninga ved senteret vert gjeven av vitskapsleg tilsette ved UiO eller NTNU.

Kjelder 
 Dette er UNIK frå UNIK.no 

Utdanning i Viken
Byggverk i Lillestrøm
Skipingar i 1987
1987 i Noreg
Jiuhua Shan

Jiuhua-fjella eller Jiuhua Shan er mellom dei fire heilage fjella for buddhismen i Kina. Jiuhua ligg i Qingyang fylke i Chizhou, i provinsen Anhui. Fjellområdet er berømt for sitt vakre og grøderike landskap, og for dei mange historiske templa.

Mange av heilagdomane og templa er vigd 'Ksitigarbha', på kinesisk kjend som 'Dìzàng', ei bodhisattva som vernar dei levande i Naraka («helvetet»), i fylgje den buddhistiske tradisjonen kalla Mahayana. Gudfryktige buddhistar vitjar ofte Anhui for å klive til topps på Tiantai. Fjelltoppen vert halde for å vere den viktigaste toppen i Jiuhua, trass i at han ikkje er den høgste.

Den religiøse tradisjonen går tilbake til 700-talet. På det meste var det ei 360 tempel i fjellområdet.

Galleri

Kjelder

Denne artikkelen bygger på «Mount Jiuhua» frå ,  den 7. april 2012.  

Anhui
Buddhisme i Kina
Heilage fjell i Kina
Universitetssenteret på Svalbard

Universitetssenteret på Svalbard AS (UNIS) er ein norsk forskings- og utdanningsinstitusjon i Longyearbyen på Svalbard, organisert som eit aksjeselskap eigd av Kunnskapsdepartementet. Universitetssenteret ligg på 78° nord, og er den nordlegaste høgare utdanningsinstitusjonen i verda. Det statlege direktoraret Nasjonalt organ for kvalitet i utdanningen (NOKUT) reknar offisielt ikkje Universitetssenteret på Svalbard AS som eit universitet.

Universitetssenteret vart skipa i 1993 som ei stifting, og hadde til føremål å gje utdanning om arktiske studie på universitetsnivå og bidra til forskingsplattforma Svalbard. Senteret underviser i faga arktisk biologi, arktisk geologi, arktisk geofysikk og arktisk teknologi. Om lag 350 studentar i året tek eitt eller fleire kurs ved UNIS. Studentane kjem frå heile verda, om lag halvparten av dei er norske. Også av dei tilsette er halvparten norske og halvparten utanlandske. Engelsk er det offisielle språket på UNIS.

I styret ved UNIS er dei representantar frå dei fire tradisjonelle norske universiteta: Universitetet i Oslo, Universitetet i Bergen, Noregs teknisk-naturvitskaplege universitet, UiT Noregs arktiske universitet og Noregs miljø- og biovitskaplege universitet.

Kjelde 
 Unis.no - about UNIS, henta inn 7. april 2012.

Bakgrunnsstoff

Offisielle sider

Skipingar i 1993
Byggverk i Longyearbyen
Utdanning på Svalbard
Svalbard
Vitskap og teknologi på Svalbard
Arretere

Arretere vil seie å låse eller sperre dei rørlege delane av eit kjensleg instrument, som ei vekt eller eit galvanometer. Arreteringa vert vanlegvis gjort når instrumentet ikkje er i bruk og særskild når ein kan risikere at det vert utsett for store belastningar, som under flytting og transport.

Kjelder

Vitskaplege instrument
Arthur Edwin Kennelly

Arthur Edwin Kennelly () var ein amerikansk elektroningeniør. Han er mest kjend for arbeidet sitt innan elektromagnetisme og vekselstraumteknikk, der han mellom anna innførte komplekse tal i kretsutrekningar. Han introduserte òg omgrepet impedans. 

Han postulerte òg at det var eit elektrisk leiande lag i atmosfæren, etter at han merka seg at eksperimentet til Guglielmo Marconi med å overføre radiobølgjer over Atlanteren frå England til Newfoundland i 1901 ikkje kunne forklarast ved direkte utbreiing av bølgjene langs jordoverflata. Kort tid etter, utan at dei visste om kvarandre, kom den britiske fysikaren Oliver Heaviside med same teori. Dette laget vert kalla Kennelly-Heaviside laget eller E-laget. 

Han vart utdanna ved University College i London og arbeidde saman med Thomas Alva Edison frå 1887 til 1894. I 1902 og fram til 1930 var han professor ved Harvard University. Kennelly var oppteken av å få innført standardiserte einingar i elektriske målingar. 

Han var æresdoktor ved fleire amerikanske og europeiske universitetet og mottok mykje heider.

Kjelder

USA-amerikanske elektroingeniørar
Chamorro

Chamorro er eit malayo-polynesisk språk i den austronesiske språkfamilien som blir snakka på Marianaøyene (Guam, Rota, Tinian og Saipan) av omkring 47 000 menneske (omkring 35 000 på Guam og av omkring 12 000 i Nord-Marianane).

Kjelder

Bakgrunnsstoff

Chamorro-English Online Dictionary 
http://ns.gov.gu/language.html
http://www.offisland.com/thelanguage.html
http://www.chamorro.com/fino/fino.html 
Chamorro-English dictionary, partially available at Google Books.
A Chamorro Reference Grammar, partially available at Google Books.
http://www.websters-online-dictionary.org/definition/Chamorro-english/
 Chamorro Wordlist at the Austronesian Basic Vocabulary Database
http://www.sous-le-soleil-de-guam.com 
http://www.fb10.uni-bremen.de/chin/  Chamorro Linguistics International Network (CHIN).

Malayopolynesiske språk
Språk i USA
Einskildspråk
Marianane

Marianane er ei øygruppe i den opphavlege melanesiske språk- og kulturkretsen i stillehavsområdet. Den har tilhøyrd fleire kolonistatar etter tur. I dag er øygruppa delt i to politiske einingar, Nord-Marianene og Guam. Begge er amerikanske oversjøiske territorium, men med litt forskjellig status.

Historie 
I 1521 oppdaga Ferdinand Magellan som fyrste europear øygruppa, og han gav den namnet Islas de Ladrones, på norsk 'tjuveøyane', fordi øybuarane etter europearanes oppfatning hadde stole med seg saker frå Magellan sitt skip. I 1667 vart øygruppa teken som eigedom av Spania og oppkalla etter den spanske dronninga Maria Anna av Austerrike, kona til kong Filip IV.

Etter den spansk-amerikanske krigen avstod Spania den sørlegaste delen til USA og selte resten til Det tyske riket den 12. februar 1899.
 
Etter fyrste verdskrigen overdrog Folkeforbundet Marianane til Japan. Etter andre verdskrigen gav SN øyene til USA. I 1978 gav USA den nordlege delen, Nord-Marianane, status som USA-assosiert stat, medan Guam i sør vart dependent territory under direkte amerikansk kolonialherredømme. Statusforskjellen heng mest saman med dei store militærbasene USA har på Guam.

Bakgrunnsstoff

Kjelder 
Denne artikkelen bygger på «Marianene» frå , den 7. april 2012. 
 

Oseania
Øygrupper i Stillehavet
Øyar i USA
Tidlegare spanske koloniar
Párga

Párga (gresk Πάργα) er ein distriktsby og ein kommune i periferieininga Préveza i periferien Ípiros i Hellas. Párga ligg nord for Préveza og grensar i nord mot periferieininga Ioánnina, i vest mot Det joniske havet.

Administrativ inndeling

Kommunen vart danna i 2011 ved at ein slo saman dei tidlegare kommunane
 Párga
 Fanari
Dei to tidlegare kommunane er no kommunaleiningar.

Ved folketeljinga i 2011 hadde kommunen 11 866 innbyggjarar, medan kommunaleininga Párga hadde 3 904 og tettstaden med same namn 2 088 innbyggjarar.

Byar og tettstader
Dei største byane og tettstadene i kommunen er:

Referansar 

Parga
Parga
Parga
Parga
Maoming

Maoming (kinesisk: 茂名; pinyin: Màomíng) er eit byprefektur sørvest i provinsen Guangdong ved Kinas kyst mot Sørkinahavet. Prefekturet har eit areal på 11 458 km² og 5 817 753 innbyggjarar (2010). Byprefekturet Maoming består av to distrikt (区 qū),  tre byfylke (市 shì) og eitt fylke (县 xiàn).

Byen Maoming ligg 363 km vest for provinshovudstaden Guangzhou.

Næring
Maoming er ei av dei mest utvikla byområda i Kina. Prefekturet har ein stor petrokjemisk industri og er stor på både fruktavl og fiskeoppdrett. I Kina spelar Maoming ei viktig rolle i forsyninga av vinterplanta grønsaker.

Kjelder
Denne artikkelen bygger på «Maoming» frå ,  den 8. april 2012.  
 
Denne artikkelen bygger på «en:Maoming» frå ,  den 8. april 2012.  
 

Guangdong
Byprefektur i Guangdong
Yangjiang

Yangjiang (kinesisk: 阳江; pinyin: Yángjiāng) er eit byprefektur sørvest i provinsen Guangdong ved Kinas kyst mot Sørkinahavet. Prefekturet har eit areal 7 813 km² og eit folketal på ca 2,63 millionar (2004). Byprefekturet Yangjiang 
består av eitt distrikt (区 qū),  eitt byfylke (市 shì) og to fylke (县 xiàn).

Næring
Yangjiang er særleg kjent for sin knivproduksjon, seksti prosent av alle knivar vert laga i Yangjiang og åtti prosent av eksporten. Økonomien elles er basert på produksjon av lakk, dyrking av soyabønner og av fiskeri. Produksjonen av drakar er ein tradisjon i prefekturet som går tilbake til 600-talet.

Yangjiang kjernekraftverk har sidan desember 2008 vore under byggjing i Dongping i Yangdong fylke i byprefekturet. Kjernekraftverkprosjektet, det største i Kina med ein planlagd effekt på 2000 MW, skal etter planen stå ferdig i august 2013.

Samferdsle
Kinas riksveg 325 går gjennom området. Han fører vestover frå Guangzhou i Guangdong til Nanning i den autonome regionen Guangxi.

Kjelder
Denne artikkelen bygger på «Yangjiang» frå ,  den 8. april 2012.  
 
Denne artikkelen bygger på «Yangjiang» frå ,  den 8. april 2012.  
 

Guangdong
Byprefektur i Guangdong
Jiangmen

Jiangmen (kinesisk: 江门, pinyin: Jiāngmén) er eit byprefektur nær dei midtre delane av provinsen Guangdong ved Kinas kyst mot Sørkinahavet. Prefekturet har eit areal på 9 433 km² og 4 448 871 innbyggjarar (2004). Byprefekturet Jiangmen består av tre distrikt (区 qū) og fire byfylke (县 xiàn).

Byen Jiangmen ligg på fellesdeltaet til elvane Xijiang og Tan. Han har sidan Qing-dynastiet hatt brei kontakt med utlandet. Hamna vart opna for handel med Vesten i 1902, dagens elvehamn vart anlagt i 1904.

Næring
Byen Jiangmen har mykje lettindustri. Viktigaste varene er tekstilar, elektronikkprodukt, møblar, lérvarer, næringsmidlar, maskiner, byggjematerial, kjemiske produkt, papir og raffinert sukker. Økonomisk ligg Jiangmen over gjennomsnittet for provinsen.

Kjelder
Denne artikkelen bygger på «Jiangmen» frå ,  den 8. april 2012.  
 
Denne artikkelen bygger på «Jiangmen» frå ,  den 8. april 2012.  
 

Guangdong
Byprefektur i Guangdong
Zhongshan

Zhongshan (kinesisk: 中山; pinyin: Zhōngshān) er eit byprefektur i dei midtre delane av provinsen Guangdong ved Kinas kyst mot Sørkinahavet. Prefekturet har eit areal 1 800 km² og 3 120 884 innbyggjarar (2010). Byprefekturet Zhongshan er ikkje delt opp i fylkesnivå, men består i staden av seks nabolagsdistrikt og 18 storkommunar.

Næring
Primærnæringane spelar ei stor rolle i Zhangshen, med produksjon av ris, litchi, bananar og sukkerrøyr. Her er stor blomsterdyrking; byen Xiaolan er velkjend for sine krysantemumblomar. Ei rad industriar i byprefekturet er i sterk vekst.

Samferdsle
Snøggbana Guangzhou–Zhuhai har stoppestad i byen Zhongshan.

Kinas riksveg 105 går gjennom prefekturet. Denne viktige trafikkåra tek til i Beijing, går sørover og endar ved kysten i Zhuhai sør for Zhongshan. Vegen er innom storbyar som Tianjin, Dezhou, Jining, Shangqiu, Jiujiang, Nanchang og Guangzhou.

Soge
Zhongshan heitte tidlegare Xiangshan (香山; Xiāngshān, = velduftande fjell).  Xiangshan vart oppretta som eit fylke under Song-dynastiet, og omfatta då eit vesentleg større område enn i dag. Namnet vart endra i 1925 for å heidre Sun Zhongshan, historisk kjend som Sun Yat-sen, som her vart fødd i 1866 i landsbyen Cuiheng i storkommunen Nanlang. Fødestaden er i dage ein turistattraksjon, med eit eige 'Sun Yat-sen-museum' i minneparken Sunwen.

Kjelder
Denne artikkelen bygger på «Zhongshan» frå ,  den 8. april 2012.  
 
Denne artikkelen bygger på «Zhongshan» frå ,  den 8. april 2012.  
 

Guangdong
Byprefektur i Guangdong
Huizhou

Huizhou (kinesisk: 惠州; pinyin: Hùizhōu) er eit byprefektur aust for dei sentrale delane av provinsen Guangdong, ved Kinas kyst mot Sørkinahavet. Prefekturet har eit areal 10 922 km² og 4 598 002 innbyggjarar (2010). Byprefekturet Huizhou består av to distrikt (区 qū) og tre fylke (县 xiàn).

Huizhou grensar i vest til provinshovudstaden Guangzhou. Det vestlegaste distriktet i Huizhou, Huiyang, er i dag ein del av det største byområdet i verda, Guangzhou-Shenzhen-området, med i kring 40 millionar innbyggjarar.

Samferdsle
Kinas riksves 205 passerer gjennom området. Vegen tek til i Shanhaiguan i Hebei og endar opp sør i Shenzhen i provinsen Guangdong. Undervegs er han innom mellom andre Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Også Kinas riksveg 324 fører gjennom området. Han går frå Fuzhou i provinsen Fujian  gjennom Guangdong, Guangxi, Guizhou, og endar i Kunming i Yunnan.

Kjelder
Denne artikkelen bygger på «Huizhou» frå ,  den 8. april 2012.  
 
Denne artikkelen bygger på «Huizhou» frå ,  den 8. april 2012.  
 

Guangdong
Byprefektur i Guangdong
Shanwei

Shanwei (kinesisk skrift 汕尾, pinyin Shànwěi) er eit byprefektur aust i provinsen Guangdong ved den kinesiske kysten mot Sørkinahavet. Prefekturet har eit areal på 5 271 km² og eit folketal på 2,13 millionar. Byprefekturet Shanwei består av eitt distrikt (区 qū),  eitt byfylke (市 shì) og to fylke (县 xiàn).

Byen Shanwei ligg om lag 120 kilometer aust for Shenzhen.

Næringsliv
Vikitige næringsgreiner i Shanwei er landbruk med ris og poteter og fiskeri. Industrien er dominert av skipsbyggjing, sjømat og fiskeutstyr. Shanwei er elles ein viktig produsent av salt.

Galleri

Kjelder

Denne artikkelen bygger på «Shanwei» frå ,  den 8. april 2012.  
Denne artikkelen bygger på «Shanwei» frå ,  den 8. april 2012.  

Guangdong
Byprefektur i Guangdong
Jieyang

Jieyang (kinesisk: 揭阳; pinyin: Jiēyáng) er eit byprefektur aust i provinsen Guangdong ved Kinas kyst mot Sørkinahavet. Prefekturet har eit areal 5 249 km² og 5 877 025 innbyggjarar (2010). Byprefekturet Jieyang består av eitt distrikt (区 qū),  eitt byfylke (市 shì) og tre fylke (县 xiàn).

Risdyrking og tekstilindustri er hovunæringsgreiner i Jieyang.

Språket teochew dominerer i byprefekturet. Hakka vart tala av mange i fylket Jiexi.

Kjelder
Denne artikkelen bygger på «Jieyang» frå ,  den 8. april 2012.  
 
Denne artikkelen bygger på «Jieyang» frå ,  den 8. april 2012.  
 

Guangdong
Byprefektur i Guangdong
Chaozhou

Chaozhou (kinesisk: , pinyin: Cháozhōu) er eit byprefektur lengst aust i provinsen Guangdong, ved Kinas kyst mot Sørkinahavet. Prefekturet har eit areal 3 110 km² og 2 669 844 innbyggjarar. Byprefekturet Chaozhou består av eitt distrikt (区 qū) og to fylke (县 xiàn).

Landbruket er den suverent største næringa i Chaozhou.

Kjelder
Denne artikkelen bygger på «Chaozhou» frå ,  den 8. april 2012.  
 
Denne artikkelen bygger på «Chaozhou» frå ,  den 8. april 2012.  
 

Guangdong
Byprefektur i Guangdong
Foshan

Foshan (kinesisk: 佛山; pinyin: Fóshān) er eit byprefektur i den midtre delen av provinsen Guangdong i Folkerepublikken Kina. Prefekturet har eit areal 3 868 km² og  7 194 311 innbyggjarar (2010). Byprefekturet Foshan består av fem distrikt (区 qū).

Samferdsle
Kinas riksveg 325 går gjennom prefekturet. Vegen fører vestover frå Guangzhou i Guangdong til Nanning i den autonome region Guangxi.

Historie
Foshan er ein gammal by, og vart tidleg kjent for sin porselensindustri. Med den veldige økonomiske veksten i dei sentrale delane av Guangdong er byen i 2010 vorte til den tredje største i provinsen.

Kjelder
Denne artikkelen bygger på «Foshan» frå ,  den 8. april 2012.  
 
Denne artikkelen bygger på «Foshan» frå ,  den 8. april 2012.  
 

Guangdong
Byprefektur i Guangdong
Erlend O. Nødtvedt

Erlend O. Nødtvedt () er ein norsk lyrikar. 

Han debuterte i 2008 med diktsamlinga Harudes, og i 2011 kom Bergens beskrivelse. Begge bøkene har fått mykje merksemd og gode kritikkar. For Harudes fekk han prisen Ung Poesi i Hordaland av Hordaland fylkeskommune og Venelaget Olav H. Hauge og Bergens beskrivelse var med på lista over årets beste bøker då litteraturåret 2011 vart gjort opp i Klassekampen.

Nødtvedt har mastergrad i nordisk språk og litteratur frå Universitetet i Bergen og årskurs frå Skrivekunstakademiet i Hordaland. Han har vore redaksjonsmedlem i litteraturtidsskriftet Vagant og arbeider no som litteraturformidlar på Bergen Offentlige Bibliotek. Han er oppvaksen i Fyllingsdalen.

Bøker 
 2008 – Harudes – Dikt
 2011 – Den Wiit-berømte, i fordum Dage Kongelige Residentz, oc endnu høy-Priviligierede Kiøb oc Handels-Stad Bergens Beskrivelse – Dikt
 2014 – Trollsuiten – Dikt
 2016 – Dikt 2014 – Attdikting av Digte 2014 av Theis Ørntoft, saman med Britt Kristin Ese
 2017 – Vestlandet – Roman
 2019 – Slekter – Dikt

Prisar 
 2008 – Ung Poesi i Hordaland
 2011 – Bergensprisen i klassen litteratur
 2012 – Bjørnsonstipendet
 2018 – Olav H. Hauge-stipendet

Referansar

Bakgrunnsstoff 
 Intervju med Erlend O. Nødtvedt i Bergens Tidende 20. oktober 2008
 «Erlend O. Nødtvedt» av Eivind Myklebust på Allkunne
 Profetens tale, masteroppgåva til Erlend O. Nødtvedt om Kristofer Uppdal

Bokmålsforfattarar
Forfattarar frå Bergen
Norske lyrikarar
Norske skjønnlitterære debutantar i 2008
Zhaoqing

Zhaoqing (kinesisk: 肇庆; pinyin: Zhàoqìng) er eit byprefektur vest i provinsen Guangdong i Folkerepublikken Kina. Prefekturet har eit areal på 22 322 km² og eit folketal på 3,91 millionar (2002). Byprefekturet Zhaoqing består av to distrikt (区 qū), to byfylke (市 shì) og fire fylke (县 xiàn).

Samferdsle
Kinas riksveg 321 går gjennom prefekturett. Vegen fører frå Guangzhou via mellom andre Wenzhou og Guilin til Chengdu, hovudstaden i provinsen Sichuan. Også Kinas riksvei 324 fører gjennom området. Han går frå Fuzhou i provinsen Fujian og gjennom Guangdong, Guangxi, Guizhou og endar i Kunming i Yunnan.

Kjelder
Denne artikkelen bygger på «Zhaoqing» frå ,  den 8. april 2012.  
 
Denne artikkelen bygger på «Zhaoqing» frå ,  den 8. april 2012.  
 

Guangdong
Byprefektur i Guangdong
Yunfu

Yunfu (kinesisk: 云浮, pīnyīn: Yúnfú) er eit byprefektur vest i provinsen Guangdong i Kina. Prefekturet har eit areal på 7 813 km² og 2 612 800 innbyggjarar. Byprefekturet Yunfu består av eitt distrikt (区 qū),  eitt byfylke (市 shì) og tre fylke (县 xiàn).

Næring
Yunfu er rik på mineral og har difor vorte kalla «steinheimen» ((石 乡)). Gruveindustrien er ein av dei største i landet.

Samferdsle
Kinas riksveg 324 fører gjennom området. Vegen går frå Fuzhou i provinsen Fujian og gjennom Guangdong, Guangxi, Guizhou, og endar i Kunming i Yunnan.

Kjelder
Denne artikkelen bygger på «Yunfu» frå ,  den 8. april 2012.  
 
Denne artikkelen bygger på «Yunfu» frå ,  den 8. april 2012.  
 

Guangdong
Byprefektur i Guangdong
Qingyuan

Qingyuan (kinesisk: 清远; pinyin: Qīngyuǎn) er eit byprefektur nord i provinsen Guangdong i Kina. Prefekturet har eit areal på 19 015 km² og  3 698 394 innbyggjarar. Byprefekturet Qingyuan består av eitt distrikt (区 qū),  to byfylke, tre fylke og to autonome fylke (县 xiàn).

Samferdsle
Snøggtoget Wuhan-Guangzhou går gjennom prefekturet.

Kinas riksveg 107 fører gjennom området. Vegen går frå Beijing til Shenzhen, og er på sin veg innom provinshovudstaden Shijiazhuang, Zhengzhou, Wuhan, Changsha og Guangzhou.

Kjelder
Denne artikkelen bygger på «Qingyuan» frå ,  den 8. april 2012.  
 
Denne artikkelen bygger på «Qingyuan» frå ,  den 8. april 2012.  
 

Guangdong
Byprefektur i Guangdong
Heyuan

Heyuan (kinesisk: 河源市; pinyin: Héyuán) er eit byprefektur noraust i provinsen Guangdong i Kina. Prefekturet har eit areal på 15 478 km² og eit folketal på 3,32 millionar. Byprefekturet Heyuan består av eitt distrikt (区 qū) og fem fylke (县 xiàn).

Samferdsle
Kinas riksveg 205 passerer gjennom prefekturet. Vegen tek til i Shanhaiguan i Hebei og endar sør i  Shenzhen i provinsen Guangdong. Undervegs er han innom mellom andre Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kjelder
Denne artikkelen bygger på «Heyuan» frå ,  den 8. april 2012.  
 
Denne artikkelen bygger på «Heyuan» frå ,  den 8. april 2012.  
 

Guangdong
Byprefektur i Guangdong
Åkerriddarspore

Åkerriddarspore (Consolida regalis) er ei eittårig plante i småriddarsporeslekta i soleiefamilien.

Planta veks naturleg i Noreg.

Alle plantedelane medrekna frøa er giftige. Frøa kan innehalde opptil 1,4 % alkaloidar, i hovudsak lycoctonin.

Bakgrunnsstoff 

 Den virtuella floran 
 
 Global Species

Soleiefamilien 
Giftige plantar
Viltveksande plantar i Noreg
Terje Thorsen

Terje Thorsen () er ein norsk forfattar og bokhandelmedarbeidar frå Lillehammer. 

Han debuterte i 2009 med diktsamlinga Dikt fra ei nonne, og har sidan gjeve ut to samlingar til. Bokmeldarar har påpeikt eit slektskap mellom Thorsen si dikting og Jan Erik Vold og beatforfattarar som Jack Kerouac.

Thorsen arbeider i bokhandelen Tronsmo i Oslo.

Bøker 
 2008 – Ned i kjelleren – Dikt, boksingel
 2009 – Dikt fra ei nonne – Diktsamling
 2010 – Samtaler med en sauebonde – Diktsamling
 2011 – Lensmann fra ni til fem – Diktsamling
 2012 – LHMR – Dikt i samling 
 2013 - Jeg var bikkja til Frank - Diktsamling 
 2015 - Ned mot null - Diktsamling

Referansar

Bakgrunnsstoff 
 Utgjevingar av Terje Thorsen i BIBSYS Ask

Bokmålsforfattarar
Folk frå Lillehammer
Forfattarar frå Oppland
Forfattarar frå Oslo
Norske lyrikarar
Norske skjønnlitterære debutantar i 2009
Småriddarsporeslekta

Småriddarsporeslekta (Consolida) er ei planteslekt i soleiefamilien. Om lag 40 eittårige artar tilhøyrer slekta. Desse finn ein naturleg frå Vest-Europa aust til Sentral-Asia.

Slekta har berre ein art som veks naturleg i Noreg: Consolida regalis, åkerriddarspore.

Nemninga «riddarspore» blir òg nytta om plantar både i slektene Consolida og Delphinium.
Artane i Consolida skil seg frå Delphinium gjennom blomsterstrukturen, der plantane i Consolida har ein meir open struktur, medan plantane i Delphinium har blomstrar som sitt og dannar ei søyle. Dei fleste artane i Delphinium er fleirårige, medan artane i Consolida er eittårige.

Artar 
Consolida aconiti
Consolida ajacis (= Consolida ambigua) - Hyasintriddarspore
Consolida anthoroidea
Consolida armeniaca
Consolida axilliflora
Consolida cornuta
Consolida cruciata
Consolida glandulosa
Consolida hellespontica
Consolida hohenackeri
Consolida lineolata
Consolida oliveriana
Consolida olopetala
Consolida orientalis - Orientriddarspore
Consolida persica
Consolida phrygia
Consolida raveyi
Consolida regalis - Åkerriddarspore
Consolida saccata
Consolida scleroclada
Consolida staminosa
Consolida stapfiana
Consolida stenocarpa
Consolida sulphurea
Consolida thirkeana
Consolida tomentosa

Bakgrunnsstoff 
 Jepson Manual Treatment
 USDA Plants Profile
 Flora of North America

Slekter i soleiefamilien
Soleiefamilien